2011-ին ՀՀ սփյուռքի նախարարության և ՀՀ ԳԱԱ Արվեստի ինստիտուտի համատեղ ջանքերով մեկնարկել է «Սփյուռքահայ արվեստ. արդի վիճակը և զարգացման հեռանկարները» ծրագիրը: Մատենաշարի երկրորդ հատորը նվիրված է լիբանանահայ երաժշտությանը: Հեղինակն առաջին անգամ արխիվային նյութերի հիման վրա ներկայացնում է լիբանանահայ դաշնակահարուհի, մանկավարժ, կոմպոզիտոր և երաժշտական-հասարակական գործիչ Արուսյակ Այնթապլյանի գործունեությունն ու ստեղծագործությունը: Հավելվածում ներկայացված են Ա. Այնթապլյանի մինչ օրս մեզ անհայտ, մինչդեռ ժամանակին մեծ ժողովրդականություն վայելած նրա դաշնամուրային ստեղծագործություններից երկուսի` N 3 "Bonheur retrouvé" («Վերագտած երջանկություն») ռապսոդիայի և արաբական ժողովրդական դաբկեի մշակում "Chatti ya dinyi" պիեսի, ինչպես նաև ձայնի և դաշնամուրի համար գրված "Pour toi seul" («Միայն քեզ համար») տանգոյի նոտաները, որոնք գիտական շրջանառության մեջ են դրվում առաջին անգամ: